open-index/open-wikipedia-markdown huggingface dataset:
Ιπποτικό Τάγμα της Καλατράβα

μικρογραφία |Το έμβλημα του Τάγματος φέρει τον Ελληνικό Σταυρό και τον Κρίνο
Είναι ιπποτικό τάγμα της Ισπανίας (ισπαν.: *Orden de Calatrava*), το οποίο δημιουργήθηκε αρχικά για την άμυνα του κάστρου της πόλης Καλατράβα της Καστίλης το 1158 μ.Χ. Υφίσταται ακόμη και σήμερα αλλά πλέον έχει χάσει τον στρατιωτικό και θρησκευτικό χαρακτήρα του.

## Ίδρυση
* Κατά τον δωδέκατο αιώνα ο Βασιλιάς Σάντσο Γ΄, της Καστίλης στην Ισπανία δέχεται πιέσεις από τους Μαυριτανούς στα νότια σύνορα της περιοχής. Επειδή οι Ναΐτες είχαν αποσυρθεί από την περιοχή, ο Βασιλιάς έδωσε την εντολή δημιουργίας του Τάγματος στον ηγούμενο (Raymond της Fitero) του Κιστερκιανού Μοναστηριού με τον όρο να αναλάβει την άμυνα του κάστρου της περιοχής. Οι ενθουσιώδεις μοναχοί με συνεχείς και πολυετείς  στρατιωτικές επιτυχίες συνέβαλλαν στην εκδίωξη των Μαυριτανών από την περιοχή της Καστίλης. Για αυτόν τον λόγο, έγινε από τον Βασιλιά επιχορήγηση στην περιουσία  του Τάγματος νέων περιοχών σε Καστίλλη και Αραγωνία.
* Σε αναγνώριση της προσφοράς του τάγματος ο Πάπας Αλέξανδρος Γ΄, το 1164, ενέκρινε τον Κανόνα και το Καταστατικό του Τάγματος, που είναι πλέον αυτόνομο με στρατιωτικό και θρησκευτικό χαρακτήρα.

## Κατοπινά χρόνια
* Μεγάλη ήταν η συμβολή του Τάγματος στον αγώνα για την απελευθέρωση της Ιβηρικής χερσονήσου από τους Άραβες. Όμως οι πολιτικές ίντριγκες των Χριστιανικών Βασιλείων του Βορρά είχαν βαριές επιπτώσεις στην λειτουργία και οργάνωση του Τάγματος. Αποτέλεσμα η πτώση του κάστρου της Καλατράβα από τα στίφη των Μουσουλμάνων της δυναστείας των Αλμοάδων στην μάχη "Alarcos" το 1195 μ.Χ. Την ίδια εποχή ο Πάπας Ιννοκέντιος Γ΄ κάλεσε σε ιερό πόλεμο τους Χριστιανούς για την απελευθέρωση της Ιβηρικής και την ανακατάληψη των Αγίων Τόπων. Οι αγώνες του Τάγματος συνεχίστηκαν και με την βοήθεια ξένων σταυροφόρων ανακατέλαβαν την έδρα τους το 1212 μ.Χ.

* Το 1489 ο Πάπας Ιννοκέντιος Η΄  εξαιτίας των πολιτικών διαφορών του Μεγάλου Μαγίστρου με τον Βασιλέα, παραδίδει την διοίκηση του Τάγματος στον Βασιλιά Φερδινάνδο με αποτέλεσμα το Τάγμα να χάσει τον μοναστικό του χαρακτήρα και  την πολιτική του αυτονομία.

## Παραπομπές


## Εξωτερικοί σύνδεσμοι
* 

Κατηγορία:Ιπποτικά τάγματα
Εθνική Λιβάνου (καλαθοσφαίριση ανδρών)

Η **εθνική ομάδα καλαθοσφαίρισης ανδρών του Λιβάνου** είναι το αντιπροσωπευτικό συγκρότημα του Λιβάνου στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Ομοσπονδίας Καλαθοσφαίρισης Λιβάνου (FLB).

## Ιστορία
Η εθνική ομάδα καλαθοσφαίρισης ανδρών του Λιβάνου έδωσε το πρώτο επίσημο παιχνίδι στο Ευρωμπάσκετ 1949, το οποίο πραγματοποιήθηκε στο Κάιρο της Αιγύπτου. Ήταν φιναλίστ στο Ασιατικό Πρωτάθλημα το 2001, το 2005 και το 2007.

Το 2013, ο Λίβανος είχε αποκλειστεί από την FIBA σε όλες τις διοργανώσεις, έπειτα από πολιτικές παρεμβάσεις στη λιβανική καλαθοσφαίριση. Ως εκ τούτου, ο Λίβανος δεν συμμετείχε στο Ασιατικό Πρωτάθλημα του 2013, χάνοντας έτσι την ευκαιρία να προκριθεί στο Παγκόσμιο Κύπελλο για τέταρτη συνεχόμενη φορά. Στις αρχές του 2014, άρθηκε ο αποκλεισμός, έπειτα από την εκλογή της νέας ομοσπονδίας καλαθοσφαίρισης.

## Στατιστικά
Για το 2021, η εθνική ομάδα καλαθοσφαίρισης ανδρών του Λιβάνου βρισκόταν στην 56η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι

* 

Λιβάνου
Ομοσπονδία Καλαθοσφαίρισης Λιβάνου

Η **Ομοσπονδία Καλαθοσφαίρισης Λιβάνου** (γαλλικά *Fédération Libanaise de Basketball*, FLB) είναι το όργανο διοίκησης της καλαθοσφαίρισης στο Λίβανο. Εδρεύει στη Βηρυτό και είναι μέλος της Διεθνούς Ομοσπονδίας Καλαθοσφαίρισης (FIBA). Διοργανώνει εθνικά ερασιτεχνικά πρωταθλήματα ανδρών, γυναικών και νέων, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων του Λιβάνου.

## Παραπομπές


## Εξωτερικοί σύνδεσμοι
* 

Κατηγορία:Καλαθοσφαίριση στο Λίβανο
Blue Star Ferries

Η **Blue Star Ferries** είναι ελληνική ακτοπλοϊκή εταιρεία που δραστηριοποιείται στις θαλάσσιες μεταφορές επιβατών και φορτίων στην Ελλάδα και την ευρύτερη Μεσόγειο. Εξυπηρετεί δρομολόγια μεταξύ του Πειραιά και του Αιγαίου Πελάγους. Ο στόλος της Blue Star Ferries αποτελείται από 11 επιβατηγά - οχηματαγωγά πλοία. Η Blue Star Ferries, μαζί με τις Hellenic Seaways, Superfast Ferries και ANEK Lines έχουν δημιουργήσει την εταιρεία Attica Group. Τον Ιούλιο του 2019 άρχισε να δραστηριοποιείται και με μεταφορές οχημάτων και εμπορευμάτων με το πλοίο Ro/Ro Blue Carrier 1 το οποίο κάνει δρομολόγια στις Κυκλάδες τα Δωδεκάνησα και το ανατολικό Αιγαίο.

## Διαμάχη
Στις 5 Σεπτεμβρίου 2023, ο Αντώνης Καρυώτης, 36χρονος επιβάτης του Blue Horizon, ιδιοκτησίας της Blue Star Ferries, κατά την αναχώρηση του πλοίου ρίφθηκε στη θάλασσα και πνίγηκε στο λιμάνι του Πειραιά. Η εταιρεία αρχικά αρνήθηκε οποιαδήποτε ευθύνη υποστηρίζοντας ότι ο άνδρας γλίστρησε, αλλά το βίντεο που κυκλοφόρησε αργότερα έδειχνε ξεκάθαρα ότι τον έσπρωξαν από τον καταπέλτη του πλοίου μέλη του πληρώματος. Εκείνη την ώρα το πλοίο αναχωρούσε με τις προπέλες του πρόσω ολοταχώς και ο άνδρας πνίγηκε λόγω των έντονων αναταράξεων. Το βίντεο έδειξε ότι το πλοίο συνέχισε την πορεία του και το πλήρωμα δεν πρόσφερε βοήθεια ούτε ανέφερε ότι υπάρχει «άνθρωπος στη θάλασσα» όπως θα έπρεπε. Το πλοίο έλαβε εντολή να επιστρέψει στο λιμάνι όπου ο καπετάνιος και τα υπεύθυνα μέλη του πληρώματος συνελήφθησαν από τη λιμενική αστυνομία.

Μετά την ανάκριση ο καπετάνιος και ο ύπαρχος του πλοίου προφυλακίστηκαν. Ο υποπλοίαρχος και ο λοστρόμος αφέθηκαν ελεύθεροι. Το 2025, το δικαστήριο επέβαλε ποινή κάθειρξης 12 ετών συν έξι μηνών στον ύπαρχο που έσπρωξε τον Αντώνη Καργιώτη, για  ανθρωποκτονία σε ήρεμη ψυχική κατάσταση με ενδεχόμενο δόλο και για κατάχρηση εξουσίας. Επίσης φυλάκιση 7 ετών συν πέντε μηνών στον πλοίαρχο για διατάραξη ασφάλειας συγκοινωνιών πλοίου με αποτέλεσμα το θάνατο και απόπειρα υπόθαλψης εγκληματία κατά συρροή. 

## Στόλος
### Τρέχων Στόλος

### Παλιότερος Στόλος

**[[Blue Bridge]] * (2000-2004) (έγινε Duba Bridge με την United Maritime Egypt)
**[[Blue Island]] * (2000-2001) (αποσύρθηκε ως Merdif 1)
**[[Blue Galaxy]] * (2000-2001) (αποσύρθηκε ως Merdif 2)
**[[Blue Sky]] * (2000-2004) (αποσύρθηκε ως Ionian Sky)
**[[Kefalonia]] * (2000-2004) (έγινε Kefalonia με την Levante Ferries)
**[[Sea Jet 1]] * (2000-2003) (έγινε Super Jet με την Seajets)
**[[Sea Jet 2]] * (2000-2003) (έγινε Seajet 2 με την Seajets)
**[[Blue Aegean]] * (2001-2002) (έγινε Mahabbah με την Namma Lines)
**[[Superferry II]] * (2000-2011) (έγινε Superferry II με την Golden Star Ferries έπειτα SuperStar με την Seajets)
**[[Blue Star Ithaki]] * (2000-2014) (έγινε Fundy Rose με την Bay Ferries)
**[[Blue Horizon]] * (2000-2023) (έγινε Lefka Ori με την ANEK Lines έπειτα Lefka Ori με την Superfast Ferries)
**[[Blue Galaxy]] * (2015-2024) (έγινε Kissamos με την ANEK Lines)

## Παραπομπές

Κατηγορία:Ελληνικές ναυτιλιακές επιχειρήσεις
Εθνική Συρίας (καλαθοσφαίριση ανδρών)

Η **εθνική ομάδα καλαθοσφαίρισης ανδρών της Συρίας** είναι το αντιπροσωπευτικό συγκρότημα της Συρίας στις διεθνείς διοργανώσεις καλαθοσφαίρισης ανδρών και τελεί υπό τον έλεγχο της Συριακής Ομοσπονδίας Καλαθοσφαίρισης (SBF).

## Ιστορία
Η εθνική ομάδα καλαθοσφαίρισης ανδρών της Συρίας έδωσε το πρώτο επίσημο παιχνίδι στο Ευρωμπάσκετ 1949, που πραγματοποιήθηκε στο Κάιρο της Αιγύπτου. Η άρνηση της Σοβιετικής Ένωσης να φιλοξενήσει τη διοργάνωση και η απροθυμία της επιτροπής της ευρωπαϊκής ζώνης της FIBA να ζητήσει από την Τσεχοσλοβακία για να φιλοξενήσει για δεύτερη συνεχόμενη φορά τη διοργάνωση, σήμαινε ότι το 1947 η Αίγυπτος θα φιλοξενούσε τη διοργάνωση.

Λόγω του φόβου και των δυσκολιών στη μετακίνηση, λίγες ευρωπαϊκές ομάδες ταξίδεψαν στην αφρικανική χώρα για να αγωνιστούν. Η Συρία, καθώς και ο Λίβανος, κλήθηκαν να μετέχουν στο ευρωπαϊκό πρωτάθλημα παρά το γεγονός ότι αποτελούν ασιατικές χώρες. Μεταξύ επτά ομάδων, η Συρία τερμάτισε στην έκτη θέση, με μία νίκη και πέντε ήττες.

## Στατιστικά
Για το 2021, η εθνική ομάδα καλαθοσφαίρισης ανδρών της Συρίας βρισκόταν στην 82η θέση της Παγκόσμιας Κατάταξης της FIBA.

## Παραπομπές


## Εξωτερικοί σύνδεσμοι
* 

Συρίας
Αυτοκινητόδρομος 4 (Γαλλία)

Ο **Αυτοκινητόδρομος A4** (γνωστός και ως *Αυτοκινητόδρομος της Ανατολής*) είναι ένας από τους πιο κεντρικούς και πολυσύχναστους αυτοκινητοδρόμους στη Γαλλία. Με μήκος 482 χιλιόμετρα συνδέει το Παρίσι με το Στρασβούργο. Εξυπηρετεί κυρίως τα ανατολικά προάστια του Παρισιού και όλη τη βορειανατολική περιοχή της Γαλλίας. Ξεκινάει από την Περιφερειακή οδό του Παρισιού (*Boulevard Péripherique*) και καταλήγει στα σύνορα με τη Γερμανία στο Στρασβούργο όπου η προέκταση του είναι ο γαλλικός αυτοκινητόδρομος Α35 που καταλήγει στη Βασιλεία. Επίσης συνδέει το Παρίσι με το θεαματικό πάρκο της Ντίσνεϋλαντ.

Ο αυτοκινητόδρομος ξεκίνησε να κατασκευάζεται στις αρχές τις δεκαετίας του 1970 με το πρώτο τμήμα να παραδίδεται κοντά στο Στρασβούργο το 1971. Το 1974-1975 παραδίδονται τα περισσότερα τμήματα του αυτοκινητοδρόμου με το συνολικό άξονα να παραδίδεται το 1976. Τέλος το 2010 έγινε η τελευταία προσθήκη του άξονα όπου προστέθηκε μία νέα χάραξη που παρακάμπτει την πόλη του Ρενς καθώς η παλιά χάραξη περνούσε μέσα από την πόλη.
Το τμήμα από τον περιφερειακό του Παρισιού μέχρι τον Α86 είναι το πιο πολυσύχναστο κομμάτι σε όλη την Ευρώπη, καθώς πάνω από 257.000 οχήματα διέρχονται καθημερινώς από αυτό το τμήμα σύμφωνα με στατιστική μελέτη του 2002.

## Διαδρομή
[thumb|left|350px|Τμήμα του αυτοκινητοδρόμου κοντά στη [Ρενς.]]
[thumb|left|350px|Τμήμα του αυτοκινητοδρόμου κοντά στο [Παρίσι.]]
thumb|left|340px|Άποψη του ''αυτοκινητοδρόμου της Ανατολής''.
### Πόλεις
Ο Αυτοκινητόδρομος της Ανατολής περνάει από σημαντικές πόλεις όπως:
* Παρίσι
* Ρενς
* Μετς
* Στρασβούργο

### Αεροδρόμια
Ο Αυτοκινητόδρομος της Ανατολής συνδέεται με τα παρακάτω αεροδρόμια:
* 25px&nbsp;Παρίσι (Aerodrome de Lognes)
* 25px&nbsp;Μετς (Αεροδρόμιο Μετς-Νανσύ-Λωρραίνης)
* 25px&nbsp;Στρασβούργο (Αεροδρόμιο Στρασβούργου-Νουχοφ)

### Χιλιομετρικές αποστάσεις

### Διόδια

## Εξωτερικοί σύνδεσμοι
*Αυτοκινητόδρομος Α4 στο Saratlas
*Fiche autoroutière de l'A4

Κατηγορία:Αυτοκινητόδρομοι της Γαλλίας
Στυλιανός Αντωναράκης

Ο **Στυλιανός Αντωναράκης** (γενν. 1951) είναι Έλληνας γενετιστής. 

Είναι Καθηγητής και Πρόεδρος του τμήματος Γενετικής Ιατρικής στην Ιατρική Σχολή του Πανεπιστημίου της Γενεύης, και διευθυντής του Ινστιτούτου Γενετικής και Γονιδιωματικής iGE3 στη Γενεύη της Ελβετίας. Εγκαταστάθηκε στην Ελβετία το 1992. Είναι Πρόεδρος του Οργανισμού Ανθρώπινου Γονιδιώματος (από το 2013), μέλος του επιστημονικού συμβουλίου του Ελβετικού Ιδρύματος Επιστημών, και πρόεδρος της επιτροπής γενετικής του Ευρωπαϊκού Συμβουλίου Έρευνας. Προηγουμένως ήταν πρόεδρος της Ευρωπαϊκής Εταιρείας Ανθρώπινης Γενετικής. 

Έλαβε το πτυχίο του στην ιατρική το 1975 και το διδακτορικό του το 1983 από το Πανεπιστήμιο Αθηνών, και αυτό στην ανθρώπινη γενετική από τη Σχολή Ιατρικής του Πανεπιστημίου Τζονς Χόπκινς στη Βαλτιμόρη του Μέριλαντ των Ηνωμένων Πολιτειών της Αμερικής. Εκεί, το 1990 ορίστηκε καθηγητής Παιδιατρικής Γενετικής, Βιολογίας και Ιατρικής. Η έρευνα του επικεντρώνεται στη σχέση μεταξύ γονιδιωμάτων και φαινοτυπικών μεταβολών, ειδικότερα στη λειτουργική ανάλυση του γονιδιώματος, στην επίδραση της ανθρώπινης γενετικής ποικιλομορφίας στην φαινοτυπική ποικιλομορφία, στη μοριακή παθογένεση του συνδρόμου Ντάουν και των πολυγενικών φαινοτύπων, στο λειτουργικό χαρακτηρισμό του συντηρημένου κλάσματος του γονιδιώματος, στη διάγνωση και πρόληψη γενετικών διαταραχών, και στις κοινωνικές επιπτώσεις της γενετικής και της έρευνας των γονιδιωμάτων.

Συνέγραψε περισσότερες από 620 επιστημονικές εργασίες και αναφέρεται ως ένας από τους περισσότερο αναγνωρισμένους επιστήμονες από το Ινστιτούτο Επιστημονικών Πληροφοριών (Δείκτης επιστημονικής ποιότητας h 94). Έχει συγγράψει το κλασικό εγχειρίδιο *Genetics in Medicine* (Γενετική στη Ιατρική) και είναι επιμελητής των περιοδικών εκδόσεων *Annual Review of Genetics*, *Genomics and Genome Research* και *eLife*. 

## Παραπομπές


## Εξωτερικοί σύνδεσμοι
* Επεισόδιο της εκπομπής ''Ωραίοι ως Έλληνες'' της ΕΡΤ αφιερωμένο στον Στυλιανό Αντωναράκη
* Η ιστοσελίδα του Στυλιανού Αντωναράκη στο Ίνστιτούτο Γενετικής και Γενωμικής iGE3

Κατηγορία:Έλληνες γενετιστές
Κατηγορία:Έλληνες βιολόγοι
Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Μέλη της Ακαδημίας Αθηνών
Γκερτ Χάμινκ

Ο **Γκερτ Χάμινκ** (Ντιντάμ, 12 Ιουλίου 1969), είναι Ολλανδός πρώην διεθνής καλαθοσφαιριστής και νυν προπονητής καλαθοσφαίρισης. Με ύψος 2,13 μέτρα αγωνιζόταν επαγγελματικά στην θέση του σέντερ. Η αθλητική καριέρα του διήρκησε από το 1993 ως το 2004, ενώ αγωνίστηκε για τρεις σεζόν στην Ελλάδα.

## Σταδιοδρομία
Ο Χάμινκ φοίτησε στο πανεπιστήμιο της Λουιζιάνα από το 1988 ως το 1993. Με τους Τάιγκερς αγωνίστηκε την σεζόν 1988-89 και από το 1990 ως το 1993, παίζοντας σε 112 αγώνες με μέσους όρους 6,5 πόντων και 4,8 ριμπάουντ.

Έγινε ντραφτ στον πρώτο γύρο του 1993 από τους Ορλάντο Μάτζικ, αλλά την σεζόν 1993-94 έπαιξε σε ένα μόλις ματς με την ομάδα της Καντού για το ιταλικό πρωτάθλημα. Την επόμενη σεζόν φόρεσε την φανέλα των Μάτζικ και το 1995-96 φόρεσε την φανέλα των Όμαχα Ρέισερς για το CBA, με μέσους όρους 11,8 πόντων και 7,0 ριμπάουντ. Τον Απρίλιο του 1996, φόρεσε την φανέλα των Γκόλντεν Στέιτ Ουόριορς, παίζοντας σε μόλις τρεις αγώνες.

Το 1996-97, κατέλαβε την δέκατη θέση του ελληνικού πρωταθλήματος με την ομάδα του Πανιωνίου και το καλοκαίρι του 1997 δοκιμάστηκε από την Ταού Βιτόρια, πριν υπογράψει τελικά στην Άλμπα Βερολίνου. Στην γερμανική ομάδα παρέμεινε για τρεις χρονιές, κερδίζοντας ισάριθμα πρωταθλήματα Γερμανίας, όπως και το κύπελλο του 1998-99.

Επόμενος σταθμός της καριέρας του ήταν η ΑΕΚ, με την φανέλα της οποίας κατέκτησε το κύπελλο Ελλάδας και έφθασε ως τους ημιτελικούς της Ευρωλίγκας. Το καλοκαίρι του 2001 μεταγράφηκε στον Άρη Θεσσαλονίκης, όπου έπαιξε σε 26 παιχνίδια με μέσους όρους 10,0 πόντων, 7,2 ριμπάουντ και 1,2 ασίστ.

Έκλεισε την αγωνιστική του καριέρα στους Κολωνία 99ερς, με τους οποίους κατέκτησε το κύπελλο Γερμανίας το 2003-04.

## Τίτλοι και Διακρίσεις

### Συλλογικοί

#### [[Άλμπα Βερολίνου]]
* 3x Πρωταθλητής Γερμανίας: (1998, 1999, 2000)
* Κυπελλούχος Γερμανίας: (1999), 2004

#### [[Α.Ε.Κ. (καλαθοσφαίριση)|Α.Ε.Κ.]]
* Κύπελλο Ελλάδας: (2001)

#### Κολωνία 99ερς

* Κυπελλούχος Γερμανίας: (2004)

### Ατομικοί

* Γερμανικό All Star Game: (2004)

## Παραπομπές


## Πηγές

* Geert Hammink NBA Stats | Basketball-Reference.com
* Geert Hammink NBA Stats | Basketball-Reference.com
* Geert Hammink Basketball Player Profile

Κατηγορία:Ολλανδοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παλλακανέστρο Καντού
Κατηγορία:Καλαθοσφαιριστές Ορλάντο Μάτζικ
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Άλμπα Βερολίνου
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Κολωνία 99ερς
Κατηγορία:Καλαθοσφαιριστές γερμανικών συλλόγων
Κατηγορία:Καλαθοσφαιριστές Πρωταθλήματος Γερμανίας
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Ξένοι καλαθοσφαιριστές στην Ελλάδα
Η ζηλιάρα

***Η ζηλιάρα*** είναι  ασπρόμαυρη ελληνική κωμική ταινία του 1968, σε σκηνοθεσία Κώστα Καραγιάννη και σενάριο Νίκο Τσεκούρα. Η παραγωγή έγινε από την Καραγιάννης - Καρατζόπουλος. Πρωταγωνιστούν η Ρένα Βλαχοπούλου και ο Γιώργος Κωνσταντίνου.

## Πλοκή
Η Ρένα Παντελιά (Ρένα Βλαχοπούλου), παθολογική ζηλιάρα, ταλαιπωρεί τον σύζυγό της, Αργύρη (Γιώργος Κωνσταντίνου), ο οποίος κινδυνεύει εξαιτίας της να χάσει την υγεία του, ακόμα και τη δουλειά του στη διαφημιστική εταιρεία όπου εργάζεται. Η φαντασία της συζύγου του οργιάζει ασύστολα, αφού φαντάζεται παντού ανύπαρκτες απιστίες.

Ενώ προσπαθεί να πιάσει τον Αργύρη στα πράσα με τη φίλη της, Ζωζώ (Καίτη Λαμπροπούλου), η Ρένα αρχίζει να καταλαβαίνει ότι όλα αυτά είναι στη φαντασία της και μόνο. Ωστόσο, όταν η Πιπίτσα (Άννα Μαντζουράνη), η οποία εργάζεται ως τηλεφωνήτρια στην εταιρεία του Αργύρη, αγοράζει ένα μπέιμπι ντολ, η ζήλεια της Ρένας αναζωπυρώνεται.

## Διανομή

## Σχόλια

Η ταινία προβλήθηκε τη σεζόν 1968-1969 και έκοψε 346.522 εισιτήρια.  Ήρθε στην 16η θέση σε 108 ταινίες.  Πρεμιέρα στις κινηματογραφικές αίθουσες έκανε στις 25 Νοεμβρίου 1968. 

Αρχικά, τα γυρίσματα είχαν ξεκινήσει με τον Νίκο Σταυρίδη στον ρόλο του Αργύρη, αλλά για άγνωστους λόγους, τη θέση του πήρε ο Γιώργος Κωνσταντίνου. 

Ακολουθεί κριτική που δημοσιεύτηκε στην εφημερίδα *[[Το Βήμα]]* στις 27 Νοεμβρίου 1968:*Κλασική "ελαφρή κωμωδία", του τύπου που διανέμεται με "ανοιχτοχεριά" από τους αρμοδίους του ελληνικού κινηματογράφου και που βασίζεται στους ώμους ενός ή δύο καλών Ελλήνων ηθοποιών του θεάτρου.*
*Στην περίπτωση της "Ζηλιάρας" ούτε το αναμφισβήτητο κωμικό ταλέντο της Ρένας Βλαχοπούλου και του Γιώργου Κωνσταντίνου, μπορεί να σώση την ταινία από την υποτυπώδη σκηνοθεσία και τις εμφανείς αδυναμίες του σεναρίου, που είναι γραμμένο σαφώς για το κοινό των "λίγων απαιτήσεων".*

*Λίγες είναι οι στιγμές που οι συμπαθείς πρωταγωνιστές δίνουν πραγματικά το μέτρο των δυνατοτήτων τους. Σωστοί στους δεύτερους ρόλους τους ο Λαυρέντης Διανέλος και η Κ. Λαμπροπούλου.* 

## Παραπομπές


## Εξωτερικές πηγές
* ''Η ζηλιάρα'' στην Καραγιάννης-Καρατζόπουλος
* 

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1968
Κατηγορία:Ελληνόφωνες ταινίες
Κατηγορία:Ελληνικές ασπρόμαυρες ταινίες
Κατηγορία:Ελληνικές κωμικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες παραγωγής Καραγιάννης - Καρατζόπουλος
Ζόμπι

[thumb|250px|Καρέ από τη ταινία ''[Η νύχτα των ζωντανών νεκρών*.]]

Το *'Ζόμπι** ([[Αϊτινή γαλλική γλώσσα|γαλλικά της Αϊτής]]: zombi [[Αϊτινή κρεολή γλώσσα|κρεολικά της Αϊτής]]: zonbi), στα ελληνικά θα μπορούσε να αποδοθεί και ως **Νεκροζώντανος*', είναι πλάσμα της [[Αϊτή|Αϊτινής]] [[λαογραφία]]ς και [[μυθολογία]]ς - νεκρός που αναστήθηκε μέσω μάγου του [[Βουντού]]. Ο όρος κυκλοφόρησε ευρύτερα μέσω βιβλίων φαντασίας και τρόμου πρώτα, και μέσω αντίστοιχων κινηματογραφικών ταινιών έπειτα. Στις σύγχρονες κινηματογραφικές απεικονίσεις πτώματα μπορεί να ξαναγεννηθούν μέσω υπερφυσικών δραστηριοτήτων ή από [[Ραδιενέργεια|ραδιενεργή ακτινοβολία]], ψυχικές νόσους, ιούς, εξωγήινους παράγοντες κ.τ.λ.

Η λέξη Ζόμπι χρησιμοποιείται και στον καθημερινό λόγο μεταφορικά για τον ακραία καταβεβλημένο άνθρωπο, ή αυτόν με παράξενη και εκκεντρική συμπεριφορά.

Η λέξη Ζόμπι εισήχθη στην [[αγγλική γλώσσα]] το 1819 όταν καταγράφηκε στο βιβλίο του Σόμπερτ Σάουθι *Η Ιστορία της Βραζιλίας* ως *Zombi*, ενώ στην [[αγγλική λογοτεχνία]], παρουσιάστηκε το 1929 στο βιβλίο *Το Μαγικό Νησί* (*The Magic Island*) του WB Seabrook, όπου ο συγγραφέας αφηγείται τη λατρεία του βουντού στην [[Αϊτή]]. Στον κινηματογράφο έγιναν θέμα ταινιών από το 1932, με την ταινία *White Zombie*<nowiki/>του [[Βίκτορ Χάλπεριν]] να είναι το πρώτο παράδειγμα του είδους. Η ταινία με πρωταγωνιστή τον [[Μπέλα Λουγκόζι]] εμφανίζει τα *ζόμπι* ως άλογα όντα υπό την επήρεια ενός κακού μάγου.

Η ταινία [[Η νύχτα των ζωντανών νεκρών|*Η Νύχτα των ζωντανών νεκρών*]], του 1968, υπήρξε η πρώτη και πιο δημοφιλής ταινία για τα *ζόμπι* στη σύγχρονη εποχή. ενώ, η ταινία *Το Ξύπνημα των Νεκρών'' του 1978 καθώς και το βίντεο κλιπ του τραγουδιού Thriller του Μάικλ Τζάκσον (1983) έδωσαν ακόμα μεγαλύτερη δημοφιλία στο είδος.

## Παραπομπές


## Εξωτερικοί σύνδεσμοι
* 
* 

Κατηγορία:Λαογραφία
Κατηγορία:Αϊτή
Κατηγορία:Μυθολογία στην ποπ κουλτούρα
Κατηγορία:Κινηματογραφικοί χαρακτήρες

Κατηγορία:Τέρατα
Κατηγορία:Πολιτισμός ανά θέμα
Κατηγορία:Μυθοπλαστικοί χαρακτήρες ανά είδος
Τάγμα των Κιστερκιανών

[μικρογραφία | [Βιετνάμ|Βιετναμέζοι Μοναχοί φορώντας το χαρακτηριστικό τους ένδυμα ]]
Οι **Κιστερκιανοί** (αγγ: **Cistercian**) είναι μικτό θρησκευτικό, μοναστικό τάγμα της Ρωμαιοκαθολικής Εκκλησίας γνωστό αλλιώς και ως «Οι Λευκοί Μοναχοί» ή  «Οι Βερναρδίνοι». Ιδρύθηκε το 1098 μ.Χ.

## Ίδρυση

Το 1098 μ.Χ. ο  αββάς της Μολέμ της Βουργουνδίας Ροβέρτος του τάγματος των Βενεδικτίνων μαζί με ομάδα μοναχών, διαφώνησαν με τη χαλαρότητα των μοναστικών κανόνων του Τάγματος και αποσχίστηκαν από το σχήμα τους. Μετά από περιηγήσεις καταλήγουν σε μία απομονωμένη και ελώδη περιοχή της Ντιζόν, στην Cistercium, (σημερινή Citeaux) της Γαλλίας, όπου ιδρύουν Μονή από την οποία το Τάγμα πήρε το όνομά του.

## Ιστορικό

Με οδηγό τους την αυστηρή ερμηνεία  των αρχικών κανόνων τού Αγίου Βενέδικτου, ορίζουν αυστηρή νηστεία και  χειρωνακτική εργασία, επιβάλλοντας ταυτόχρονα μεγάλες περιόδους σιωπής στα μέλη τους. Την πιστή εφαρμογή στον κανόνα την συνεχίζουν και οι διάδοχοι του Ροβέρτου, προεξέχοντος του Αγίου Βερνάρδου του Κλαιρβώ, με αποτέλεσμα την εξάπλωση του Τάγματος σε όλη την Ευρώπη. Με την αδιάκοπη εργασία τους στην ανάπτυξη μεθόδων καλλιέργειας, οι μοναχοί επιδρούν θετικά στην οικονομική πρόοδο και με τον χαρακτηριστικά όμορφο, αλλά και λιτό αρχιτεκτονικό τους ρυθμό στην κατασκευή των ναών, γίνονται παράδειγμα για την κατασκευή πολλών καθεδρικών στις πόλεις της Ευρώπης. Φτάνουν στο απόγειο της δόξας τους περίπου τον 12ο αιώνα με καταγεγραμμένα 350 μοναστήρια

## Η συνέχεια

Αποτέλεσμα της πειθαρχημένης και αδιάκοπης εργασίας των μοναχών ήταν η συσσώρευση πλούτου στα μοναστήρια. Ταυτόχρονα όμως επήλθε και χαλαρότητα των κανόνων, διότι λόγω της μεγάλης εξάπλωσης του Τάγματος στην Ευρώπη, με τα μέσα της εποχής δεν ήταν δυνατόν να πραγματοποιούνται οι ετήσιες σύνοδοι–επιθεωρήσεις (γεγονός που προβλεπόταν στον Κανόνα του Τάγματος). Η χαλαρότητα αυτή, αλλά και η Μεταρρύθμιση, έφεραν αλλαγές στον θρησκευτικό κόσμο με αποτέλεσμα αποσχίσεις μοναχών και δημιουργία νέων αδελφοτήτων. Η κυριότερη απόσχιση είναι αυτή των Τραπιστών.
Σήμερα μονές του Τάγματος υπάρχουν σε όλο τον κόσμο και παρατηρείται μεγάλη εξάπλωση των κοινοτήτων στην Αφρική και την Ασία.

## Παραπομπές


## Εξωτερικοί σύνδεσμοι


Κιστερκιανοι
Κιστερκιανοι
Αραβικός τράγος

Ο **Αραβικός τράγος** ή αλλιώς **Αραβικό τάρ** είναι είδος τάρου (Ασιατικές αίγες), ιθαγενές στην Αραβία. Μέχρι πρόσφατα θεωρούνταν πως ανήκε στο γένος ''Hemitragus'', όμως γενετικές ενδείξεις απέδειξαν πως ανήκει σε μονοτυπικό γένος. 

## Μορφολογία
Ο αραβικός τράγος αποτελεί το μικρότερο είδος τάρου. Είναι γεροδεμένο ζώο με κυρτά προς τα πίσω κέρατα. Τα αρσενικά είναι πιο εύρωστα από τα θηλυκά. Επίσης τα αρσενικά έχουν πιο εντυπωσιακή χαίτη από τα θηλυκά, που εκτείνονται δεξιά κάτω από την πλάτη και αναπτύσσονται περισσότερο με βάση την ηλικία. Στα γηραιότερα αρσενικά το ρύγχος σκουραίνει προς το μαύρο και αποκτούν μαύρη ρίγα στην βάση του ματιού. Όπως τα περισσότερα αιγώδη, έτσι και ο αραβικός τράγος έχει ελαστικές οπλές που τον βοηθούν να κρατάει την ισορροπία του στα απόκρημνα βράχια.

## Βιολογία
Ο αραβικός τράγος συναντάται σε μικρά κοπάδια περιλαμβάνοντας ένα θηλυκό και ένα μικρό. Επίσης συναντάται και σε οικογενειακές ομάδες.Υπάρχουν αναφορές για γεννήσεις καθ' όλη τη διάρκεια του χρόνου, και κυήσεις που κρατάνε 140-150 ημέρες. Τρέφεται κυρίως με φύλλα, γρασίδι, θάμνους και φρούτα.

## Παραπομπές



Κατηγορία:Θηλαστικά της Αραβικής Χερσονήσου
Συναγωγή της Σόφιας

Η **Συναγωγή της [[Σόφια]]ς** (στα βουλγαρικά: **Софийска синагога**, **Sofiyska sinagoga**) είναι η μεγαλύτερη συναγωγή των Βαλκανίων, μια από τις μεγαλύτερες της Ευρώπης και η μια από τις δύο που λειτουργούν σήμερα στη Βουλγαρία (η άλλη είναι στο Πλόβντιβ). Βρίσκεται στο κέντρο της πόλης, δίπλα στην Κεντρική Αγορά της Σόφιας (Central Market Hall).

Χτίστηκε σε σχέδια του Αυστριακού αρχιτέκτονα Φρίντριχ Γκρίνανγκερ και εγκαινιάστηκε από τον Τσάρο της Βουλγαρίας Φερδινάνδο Α’, το Σεπτέμβριο του 1909.
Το κτίριο της συναγωγής είναι τετράγωνο. Η κεντρική  αίθουσα  της είναι οκτάγωνη με διάμετρο 20μ. και ύψος 31μ. και ο κεντρικός τρούλος της έχει διάμετρο 19μ. και ύψος 23μ. Υπάρχουν άλλοι τέσσερις μικρότεροι τρούλοι στις  τέσσερις γωνίες του κτιρίου ενώ σε κάθε πλευρά υπάρχουν και δύο πυργίσκοι. Η κεντρική αίθουσα είναι διακοσμημένη με πολύχρωμα μωσαϊκά, μαρμάρινες κολώνες και διακοσμητικά γλυπτά. Εκεί βρίσκεται και ο μεγαλύτερος πολυέλαιος της χώρας, που το βάρος του ξεπερνα τους  2,2 τόνους και εισήχθη από τη Βιέννη. Η Συναγωγή της Σόφιας χωράει περισσότερα από 1000 άτομα.

Η Συναγωγή της Σόφιας ακολουθεί το αρχιτεκτονικό στυλ του εκλεκτικισμού και συνδυάζει στοιχεία της Μαυριτανικής αναγέννησης (νεομαυριτανισμός) και του  Ζετσεσιονισμού ενώ στην πρόσοψή της έχει στοιχεία της βενετσιάνικης αρχιτεκτονικής. Έχει ομοιότητες με την Leopoldstädter Tempel, την εβραϊκή συναγωγή της Βιέννης, που καταστράφηκε κατά την Νύχτα των Κρυστάλλων, στις 9-10 Νοεμβρίου, του 1938.

Από το 1992 στη Συναγωγή της Σόφιας στεγάζεται το Εβραϊκό Μουσείο Ιστορίας και τα γραφεία της εβραϊκής κοινότητας.

## Παραπομπές


## Φωτογραφίες

File:Synagoge in Sofia, Bulgaria September 2005 2.jpg|Η συναγωγή της Σόφιας
File:Sofia Synagogue entrance.jpg|Η είσοδος της συναγωγής
File:Sofia Synagogue chandelier.JPG|Ο πολυέλαιος της συναγωγής
File:Sofia Synagogue.jpg|Το εσωτερικό της συναγωγής
File:Sofia Synagogue Torah ark.JPG
File:Central Synagouge in Sofia.jpg


## Εξωτερικοί σύνδεσμοι
*http://stara-sofia.com/drugi.html
*http://www.dnes.bg/sofia/2009/09/06/100-godishnina-na-sinagogata-v-sofiia.77248

Κατηγορία:Κτίρια και κατασκευές στη Σόφια
Κατηγορία:Συναγωγές
Εμβόλιο για την κροτωνογενή εγκεφαλίτιδα

μικρογραφία|Το ευρωπαϊκό εμβόλιο FSME-IMMUN της φαρμακευτικής εταιρείας Pfizer για την κροτωγενή εγκεφαλίτιδα.
Το **εμβόλιο για την κροτωγενή εγκεφαλίτιδα** είναι ένα εμβόλιο για την πρόληψη της κροτωγενούς εγκεφαλίτιδας. Η ασθένεια εκδηλώνεται πιο συχνά στην Κεντρική και Ανατολική Ευρώπη και στη Βόρεια Ασία. Πάνω από το 87% των εμβολιασμένων αποκτούν ανοσία στον ιό. Το εμβόλιο δεν είναι αποτελεσματικό εάν χορηγηθεί μετά από δάγκωμα κρότωνος. Χορηγείται με  ένεση μέσα στο μυ (ενδομυϊκή ένεση) .

## Συστάσεις
Ο Παγκόσμιος Οργανισμός Υγείας (Π.Ο.Υ.) συνιστά τον καθολικό εμβολιασμό σε περιοχές όπου η νόσος είναι συνήθης. Αλλιώς, η χορήγηση του εμβολίου ενδείκνυται μόνο για άτομα που διατρέχουν υψηλό κίνδυνο. Ο εμβολιασμός περιλαμβάνει συνήθως τρεις δόσεις με επαναληπτικές δόσεις να ακολουθούν κάθε τρία με πέντε έτη. Τα εμβόλια μπορούν να χορηγηθούν σε παιδιά άνω του ενός έτους ή των τριών ετών ανάλογα με τη σύνθεση.

## Ασφάλεια
Σπάνια σημειώνονται σοβαρές παρενέργειες από τη χορήγηση του εμβολίου. Στις ήπιες παρενέργειες που μπορεί να εμφανιστούν περιλαμβάνονται πυρετός, καθώς και εμφάνιση ερυθρότητας και πόνου στο σημείο της ένεσης. Η εμφάνιση παρενεργειών συνδεέται ως επί το πλείστον με παλαιότερα σκευάσματα. Το εμβόλιο φαίνεται να είναι ασφαλές κατά τη διάρκεια της κύησης.

## Ιστορία, κοινωνία και πολιτισμός
Το πρώτο εμβόλιο κατά της κροτωγενούς εγκεφαλίτιδας δημιουργήθηκε το 1937. Περιλαμβάνεται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Κοστίζει γύρω στα 60-80 ευρώ. Το εμβόλιο δεν είναι διαθέσιμο στις Ηνωμένες Πολιτείες Αμερικής. 

## Παραπομπές


Εγκεφαλιτιδα κροτωγενης
Εμβόλια τυφοειδούς πυρετού

Τα **εμβόλια τυφοειδούς πυρετού** είναι εμβόλια για την πρόληψη του τυφοειδούς πυρετού. Υπάρχουν δύο ευρέως διαδεδομένοι τύπη εμβολίων: Το εμβόλιο του στελέχους Ty21a, που είναι ένα ζωντανό εμβόλιο και χορηγείται από το στόμα και το πολυσακχαρικό εμβόλιο που περιέχει Vi αντιγόνο, το οποίο είναι ένα ενέσιμο εμβόλιο υπομονάδας.  Η αποτελεσματικότητά τους κυμαίνεται στο 30 με 80% των περιπτώσεων και έχει διάρκεια τριών ετών. 

## Συστάσεις
Ο Παγκόσμιος Οργανισμός Υγείας (Π.Ο.Υ.) συνιστά τον εμβολιασμό όλων των παιδιών σε περιοχές όπου η ασθένεια είναι συνήθης. Αλλιώς, η χορήγηση του εμβολίου ενδείκνυται μόνο για άτομα που διατρέχουν υψηλό κίνδυνο. Οι εκστρατείες εμβολιασμού μπορούν επίσης να συμβάλουν στον έλεγχο των κρουσμάτων εμφάνισης της νόσου. Ανάλογα με την εκάστοτε περίπτωση, επιπλέον δόσεις συστήνονται κάθε ένα έως επτά χρόνια. Στις Ηνωμένες Πολιτείες Αμερικής το εμβόλιο συστήνεται μόνο σε όσους διατρέχουν υψηλό κίνδυνο ως ταξιδιώτες σε περιοχές του κόσμου όπου η ασθένεια είναι ενδημική.

## Ασφάλεια
Τα υπάρχοντα εμβόλια είναι πολύ ασφαλή. Ήπιες παρενέργειες μπορεί να εκδηλωθούν στο σημείο της ένεσης. Το ενέσιμο εμβόλιο είναι ασφαλές για όσουν νοσούν από HIV/AIDS ενώ το πόσιμο εμβόλιο μπορεί να χρησιμοποιηθεί όσο δεν έχουν αρχίσει να εκδηλώνονται τα συμπτώματα. Η ασφάλεια του πόσιμου εμβολίου κατά την κύηση δεν έχει επιβεβαιωθεί.

## Ιστορία, κοινωνία και πολιτισμός
Τα πρώτα εμβόλια τυφοειδούς πυρετού δημιουργήθηκαν το 1896 από τους Almroth Edward Wright, Richard Pfeiffer, και Wilhelm Kolle. Λόγω παρενεργειών συνιστάται η χρήση νεώτερων σκευασμάτων. Τα εμβόλια τυφοειδούς πυρετού περιλαμβάνονται στον Πρότυπο Κατάλογο Βασικών Φαρμάκων του Παγκόσμιου Οργανισμού Υγείας, έναν κατάλογο των σημαντικότερων φαρμακευτικών ουσιών που χρειάζονται σε ένα βασικό σύστημα υγείας. Η λιανική τιμή ανά δόση ανερχόταν στα 4,44 δολάρια ΗΠΑ το 2014. Το κόστος των εμβολίων στις Ηνωμένες Πολιτείες Αμερικής ανέρχεται σε 25 έως 50 δολάρια.

## Παραπομπές


Τυφοειδους
Κατάλογος βιντεοπαιχνιδιών στο Μουσείο Μοντέρνας Τέχνης

Ένας αριθμός βιντεοπαιχνιδιών έχει επιλεγεί από το Μουσείο Μοντέρνας Τέχνης της Νέας Υόρκης, ως μέρος της  μόνιμης Συλλογής Αρχιτεκτονικής και Σχεδιασμού. Αυτά τα παιχνίδια έχουν επιλεγεί από το Μουσείο με σκοπό να αναδείξουν στοιχεία σχεδιασμού μέσα σε αυτά. Δεκατέσσερα αρχικά παιχνίδια ανακοινώθηκαν το Νοέμβριο του 2012, με σχέδια να επιμηκυνθεί η συλλογή, με τον καιρό, μέχρι και σαράντα παιχνίδια, αν το μουσείο κατόρθωνε να αποκτήσει τα δικαιώματα προβολής για αυτά. Έξι ακόμη παιχνίδια προστέθηκαν στη συλλογή τον Ιούνιο του 2013, καθώς επίσης και μία κονσόλα βιντεοπαιχνιδιού.

Εφορευόμενη από την Πάολα Αντονέλι, η συλλογή είναι μέρος της εγκατάστασης Εφαρμοσμένου Σχεδιασμού στις Γκαλερί Αρχιτεκτονικής και Σχεδιασμού Φίλιπ Τζόνσον. Σε αυτές τις γκαλερί, εκτίθενται περίπου ένα εκατομμύριο αντικείμενα που απεικονίζουν το σύγχρονο σχεδιασμό. Τα περισσότερα παιχνίδια στη συλλογή είναι, ως ένα επίπεδο, playable, και όλα παρουσιάζονται με τρόπο τέτοιο, ώστε να ελαττώσουν την επιρροή της νοσταλγίας.

## Κατάλογος
Παρακάτω ακολουθεί ένας κατάλογος με τα παιχνίδια που έχει προσθέσει το μουσείο στη συλλογή του. Κάθε *wave* υποδεικνύει πότε ένα παιχνίδι προστίθεται στη συλλογή: το wave 1 συμπεριλαμβάνεται στις 29 Νοεμβρίου του 2012, ενώ το wave 2 συμπεριλαμβάνεται στις 23 Ιουνίου του 2013.

## Επιθυμητά παιχνίδια
Το Μουσείο Μοντέρνας Τέχνης έχει επίσης καταγράψει μερικά βιντεοπαιχνίδια που ελπίζουν να αποκτήσουν κάποια στιγμή στο μέλλον. Αυτές περιλαμβάνουν μια ποικιλία από παιχνίδια για το Magnavox Odyssey, καθώς και τα ακόλουθα παιχνίδια, σε χρονολογική σειρά:

* *[[Spacewar]]* (1962)
* *[[Φιδάκι (Nokia)|Snake]]* (1976)
* *[[Zork]]* (1980)
* *[[Donkey Kong (βιντεοπαιχνίδι)|Donkey Kong]]* (1981)
* *[[M.U.L.E.]]* (1983)

* *[[Core War]]* (1984)
* *[[Marble Madness]]* (1984)
* *[[Super Mario Bros.]]* (1985)
* *[[The Legend of Zelda (Βιντεοπαιχνίδι)|The Legend of Zelda]]* (1986)
* *[[NetHack]]* (1987)

* *[[Street Fighter II]]* (1991)
* *[[Chrono Trigger]]* (1995)
* *[[Super Mario 64]]* (1996)
* *[[Grim Fandango]]* (1998)
* *[[Animal Crossing]]* (2001)

## Παραπομπές


Κατηγορία:Βραβεία βιντεοπαιχνιδιών
Μουσείο Μοντέρνας Τέχνης
Ανατολικό τείχος του Ζούλτζμπαχ αμ Μάιν

Το **οχύρωμα του Ζούλτζμπαχ αμ Μάιν** (γερμ. **Sulzbach am Main**) είναι μεσαιωνικό οχυρωματικό τείχος που περιέκλειε την πόλη Ζούλτζμπαχ αμ Μάιν. 

Είχε διπλούς πύργους, πύλες εισόδου, ρείθρα και μονοπάτια περιπολίας και ήταν χτισμένο από κόκκινο ψαμμίτη. 

Αποκαταστάθηκε τη δεκαετία του 2010 και τέθηκε υπό την προστασία της αρχαιολογικής υπηρεσίας με κωδικό D-6-76-160-1.

## Πηγές
* Susanna Rizzo: Historische Türme, Tore, Mauern und Pfade – die Ortsbefestigung in Sulzbach am Main (noch unveröffentlicht) 
* Historische Karte von Sulzbach am Main, 1849 auf *www.bayerische-landesbibliothek-online.de*

## Εξωτερικοί σύνδεσμοι
* Susanna Rizzo:&#x20;''Kompendium "Historische Türme, Tore, Mauern und Pfade".''&#x20;Markt Sulzbach am Main,&#x20;2016,&#x20;abgerufen&#x20;am&#x20;18.&nbsp;Februar 2016&#x20;(PDF, 3,3 MB,&#x20;Zusammenfassung).&nbsp;
* ''Bayern Atlas – Historische Karte von Sulzbach am Main.''&#x20;Bayerisches Staatsministerium der Finanzen, für Landesentwicklung und Heimat,&#x20;1845,&#x20;abgerufen&#x20;am&#x20;20.&nbsp;Februar 2016&#x20;(kolorierte Uraufnahmen – Montage der vier Rahmenflurblätter NW 86-75.a-d).&nbsp;

## Παραπομπές


Κατηγορία:Κάστρα στη Γερμανία
Φρανς Κυμόν

Ο **Φρανς-Βαλερί-Μαρί Κυμόν** (3 Ιανουαρίου, 1868, Άαλστ, Βέλγιο — 25 Αυγούστου, 1947, Βρυξέλες) ήταν Βέλγος ιστορικός των θρησκειών, φιλόλογος, αρχαιολόγος και επιγραφικός. Φέρεται ότι επηρέασε άμεσα τη σύγχρονη προτεσταντική σχολή της ιστορίας των θρησκειών με τις μελέτες του, ιδιαίτερα επί των ρωμαϊκών παγανιστικών λατρειών.

## Βίος
Σπούδασε στο φλαμανδικό Γκεντ (1886–1888) στη Γερμανία και την Αυστρία. Μετά το πέρας των σπουδών του ανέλαβε το Grand Tour στην Ελλάδα και τη Ρώμη (1891), για να καταλήξει στο Παρίσι όπου έμεινε για έναν χρόνο. Το 1900, μαζί με τον αδελφό του Εουζέν Κυμόν, επίσης καθηγητή στο πανεπιστήμιο της Γάνδης, διεξήγαγε αρχαιολογικές αποστολές στον Πόντο, την Αρμενία και τη Συρία. Κατά τη διάρκεια των αρχαιολογικών αποστολών αναφέρεται ότι ο Κυμόν συνέλεξε πλούσιο επιγραφικό, τοπογραφικό και φωτογραφικό υλικό, που μαζί με τις δημοσιεύσεις του αποτελούν ένα από τα πρωιμότερα έργα για την αρχαιολογία της ανατολικής Τουρκίας.

Έγινε καθηγητής της κλασικής φιλολογίας και της αρχαίας ιστορίας στο Πανεπιστήμιο της Γάνδης το 1892, θέση που εγκατέλειψε το 1911, όταν ο υπουργός Παιδείας, του αρνήθηκε την έδρα της ρωμαϊκής ιστορίας και έφορος του *Musée du Cinquantenaire*, στις Βρυξέλες. Ο Κυμόν στο έργο του *Religions orientales dans le paganisme Romain* (Ανατολικές θρησκείες στον ρωμαϊκό παγανισμό)(1906) παρουσίασε τη σχέση μεταξύ των ανατολικών θρησκειών και την ανάπτυξη του χριστιανισμού. Δημοσίευσε, επίσης, έργα του σε μοντερνιστικά περιοδικά στη Γαλλία και την Ιταλία και ως εκ τούτου θεωρείται «ανατρεπτικός» λόγιος από συντηρητικούς καθολικούς. Αποσύρθηκε το 1911 και το 1913 αποφάσισε να ζήσει στη Ρώμη και το Παρίσι ιδιωτεύοντας ως λόγιος. Μετά τον θάνατό του η πλούσια βιβλιοθήκη του περιήλθε στη Βελγική Ακαδημία στη Ρώμη.

## Εργογραφία
Στα έργα του περιλαμβάνονται τα:
**Texts and Illustrated Monuments Relating to the Mysteries of Mithra* (1894–1900, με αγγλική μετάφραση το 1903). Είναι η μελέτη με τη οποία κέρδισε την παγκόσμια φήμη του με την πρωτοτυπία και την τεκμηρίωσή της. Ελληνική έκδοση *Τα Μυστήρια του Μίθρα*, Αθήνα: Πύρινος Κόσμος.
**Les religions orientales dans le paganisme romain* (1906)
**After-Life in Roman Paganism,* διαλέξεις στο πανεπιστήμιο Γέιλ, το 1922.
**Astrology and Religion Among the Greeks and Romans* (διαθέσιμο σε ανατύπωση των εκδόσεων Dover )

## Παραπομπές σημειώσεις


## Εξωτερικοί σύνδεσμοι
*Academia Belgica:  Franz Cumont 
*Academia Belgica:  Franz Cumont 
*.

## Bibliotheca Cumontiana
* F. Cumont, *Lux perpetua*, B. Rochette, A. Motte (eds.), Turnhout, Brepols Publishers, 2010, ISBN 978-88-8419-423-7
* F. Cumont, *Les religions orientales dans le paganisme romain*, C. Bonnet, F. Van Haeperen (eds.), Turnhout, Brepols Publishers, 2010, ISBN 978-88-8419-289-9

### Έργα του Κυμόν online
* 
* 
*Mysteries of Mithra, by Franz Cumont (English translation) at sacred-texts.com
*The Oriental Religions in Roman Paganism, by Franz Cumont (English translation) at sacred-texts.com
*Astrology and Religion Among the Greeks and Romans, by Franz Cumont at sacred-texts.com

### Κριτικές
*David Ulansey, "The Cosmic Mysteries of Mithras".

Κατηγορία:Βέλγοι επιστήμονες
Καικιλία της Ελλάδας

Η **Καικιλία της Ελλάδας και της Δανίας** (22 Ιουνίου 1911 - 16 Νοεμβρίου 1937) του Οίκου του Γκλυξμπουργκ ήταν πριγκίπισσα της Ελλάδας και της Δανίας και με το γάμο της έγινε μεγάλη δούκισσα της Έσσης και παρά τω Ρήνω.

## Βιογραφία

### Πρώτα χρόνια

Γεννήθηκε στις 22 Ιουνίου 1911 στο Παλάτι του Τατοΐου. Ήταν το τρίτο παιδί και η τρίτη κόρη του Ανδρέα της Ελλάδας και της Δανίας και της Αλίκης του Μπάττενμπεργκ, κόρης του Λουδοβίκου του Μπάττενμπεργκ από τον Οίκο της Έσσης-Ντάρμστατ. Ήταν η τρίτη μεγαλύτερη αδελφή του Φιλίππου, μετέπειτα Δούκα του Εδιμβούργου, ως συζύγου της Ελισάβετ Β΄ του Ηνωμένου Βασιλείου. Είχε επίσης τρεις αδελφές: τη Μαργαρίτα, τη Θεοδώρα και τη Σοφία. 

Μέσω του πατέρα της, ήταν εγγονή του Γεωργίου Α΄ της Ελλάδας και της Όλγας Κωνσταντίνοβνας της Ρωσίας ,εγγονής του Νικολάου Α΄ της Ρωσίας. Η μητέρα της ήταν εγγονή της Αλίκης, δεύτερης κόρης της Βικτωρίας του Ηνωμένου Βασιλείου και του Αλβέρτου της Σαξονίας-Κοβούργου-Γόθας.

Το 1922 η Καικιλία και οι αδελφές της ήταν παράνυμφοι στο γάμο του θείου τους και αδελφού της μητέρας τους, Λόρδου Λούις Μαουντμπάττεν (αργότερα κόμη Μαουντμπάττεν της Μπούρμα) και της Εντουίνα Άσλεϋ.

Παντρεύτηκε τον πρώτο εξάδελφο της μητέρα της, Γεώργιο Δονάτο, τότε διάδοχο και μετά μεγάλο δούκα της Έσσης & παρά τω Ρήνω, στις 2 Φεβρουαρίου 1931 στο Ντάρμστατ.

Την 1 Μαΐου 1937 η Καικιλία και ο σύζυγός της εντάχθηκαν στο Ναζιστικό Κόμμα.

### Θάνατος
Τον Οκτώβριο του 1937 ο πεθερός της, Ερνέστος Λουδοβίκος της Έσσης, απεβίωσε. Λίγες εβδομάδες μετά ο αδελφός του συζύγου της, Λουδοβίκος, επρόκειτο να νυμφευτεί την επίτιμη Μάργκαρετ Κάμπελ-Γκέντες στο Λονδίνο. Στις 16 Νοεμβρίου 1937, ο Γεώργιος Δονάτος, η Καικιλία, οι δύο γιοι τους και η μητέρα του Γεωργίου-Δονάτου, η Ελεονόρα, ταξίδεψαν από το Ντάρμστατ για το Λονδίνο, για να παρευρεθούν στον γάμο. Το αεροπλάνο στο οποίο επέβαιναν χτύπησε σε μια καμινάδα εργοστασίου με κακές καιρικές συνθήκες κοντά στην Οστάνδη του Βελγίου, το οποίο και συνετρίβη, σκοτώνοντας όλους τους επιβαίνοντες. Η Καικιλία ήταν 36 ετών και οκτώ μηνών έγκυος στο τέταρτο παιδί της κατά τη στιγμή της συντριβής.

## Οικογένεια
Παντρεύτηκε το Γεώργιο Δονάτο της Έσσης & παρά τω Ρήνω. Απέκτησαν τέσσερα παιδιά:
* Λουδοβίκος (1931 - 1937), Πρίγκιπας της Έσσης & παρά τω Ρήνω. Σκοτώθηκε σε αεροπορικό δυστύχημα.
* Αλέξανδρος (1933 - 1937), Πρίγκιπας της Έσσης & παρά τω Ρήνω. Σκοτώθηκε σε αεροπορικό δυστύχημα.
* Ιωάννα (1936 - 1939), Πριγκίπισσα της Έσσης & παρά τω Ρήνω. Απεβίωσε από μηνιγγίτιδα.
* θνησιγενής γιος (16 Νοεμβρίου 1937).

## Τίτλοι
*22 Ιουνίου 1911 - 2 Φεβρουαρίου 1931: *Η Αυτής Βασιλική Υψηλότητα* Πριγκίπισσα Καικιλία της Ελλάδας και της Δανίας
*2 Φεβρουαρίου 1931 – 16 Νοεμβρίου 1937: *Η Αυτής Βασιλική Υψηλότητα* Διάδοχος Μεγάλη Δούκισσα της Έσσης και παρά τω Ρήνω

**Τιμητικές Διακρίσεις**
* Κυρία Μεγαλόσταυρου του Τάγματος των Αγίων Όλγας και Σοφίας

## Πρόγονοι

## Παραπομπές


## Εξωτερικοί σύνδεσμοι
* 

Καικιλία της Ελλάδας και της Δανίας
Καικιλία της Ελλάδας και της Δανίας
Καικιλία της Ελλάδας και της Δανίας
Κατηγορία:Πριγκίπισσες της Δανίας
3288 Σέλευκος

μικρογραφία|Η τροχιά του αστεροειδούς 3288 Σέλευκος
Ο **Σέλευκος (Seleucus)** είναι αστεροειδής Αμόρ με απόλυτο μέγεθος (όπως ορίζεται για το Ηλιακό Σύστημα) 15,066. Ανακαλύφθηκε το 1982 από τον Γερμανό αστρονόμο Χανς-Έμιλ Σούστερ, που παρατηρούσε από το Ευρωπαϊκό Νότιο Αστεροσκοπείο (στην κορυφή Λα Σίγια των χιλιανών `Ανδεων) και του έδωσε το όνομα του στρατηγού και διαδόχου του Μεγάλου Αλεξάνδρου Σελεύκου Α΄, ιδρυτή της δυναστείας των Σελευκιδών.

Ως αστεροειδής Αμόρ, ο Σέλευκος πλησιάζει κάποτε τη Γη χωρίς να διασχίζει ποτέ την τροχιά της. Ειδικότερα, στο χρονικό διάστημα από το 1950 μέχρι το 2200 μ.Χ. οι εγγύτερες προσεγγίσεις του στον πλανήτη μας είναι αυτές της 12ης Απριλίου 1982 (σε απόσταση 0,1397 AU ή 20,895 εκατομμυρίων χιλιομέτρων) και της 30ής Απριλίου 2156 (0,1218 AU ή 18,22 εκατομμύρια χιλιόμετρα).

## Φυσικά χαρακτηριστικά
Ο Σέλευκος έχει μέση διάμετρο 2,8 χιλιόμετρα και φασματικό τύπο **S** (λιθώδη), ενώ το γεωμετρικό άλβεδό του είναι 0,22. Περιστρέφεται γύρω από τον εαυτό του μία φορά κάθε 75 ώρες περίπου, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σελευκος
Απολλώνειοι αστεροειδείς

thumb|285px|Η περιοχή του Ηλιακού Συστήματος που καλύπτουν οι τροχιές των απολλώνειων αστεροειδών (με πράσινο χρώμα) σε σχέση με τις τροχιές των εκεί πλανητών.

Οι **απολλώνειοι αστεροειδείς** (*Apollo asteroids*) είναι μία ομάδα γεωπλήσιων αστεροειδών, δηλαδή αστεροειδών που πλησιάζουν τη Γη. Πήραν το όνομά τους από τον αστεροειδή 1862 Απόλλων, τον πρώτο της ομάδας που ανακαλύφθηκε ποτέ (1932).

Οι απολλώνειοι αστεροειδείς διασχίζουν την τροχιά της Γης και ορίζονται ως οι αστεροειδείς που έχουν ταυτόχρονα μεγάλο ημιάξονα τροχιάς μεγαλύτερο από αυτόν της Γης (> 1 AU) και ελάχιστη απόσταση από τον Ήλιο (περιήλιο) μικρότερη από τη μέγιστη απόσταση Γης-Ηλίου (q < 1,017 AU).

Σήμερα είναι γνωστοί περισσότεροι από 7 χιλιάδες απολλώνειοι αστεροειδείς και οι 991 από αυτούς διαθέτουν αύξοντα αριθμό. Περισσότεροι από χίλιοι είναι αρκετά μεγάλοι και πλησιάζουν τη Γη αρκετά ώστε να ταξινομούνται ως «δυνητικά επικίνδυνοι αστεροειδείς» (Potentially Hazardous Asteroids, PHAs).

Γενικά, όσο ο μεγάλος ημιάξονας μιας τροχιάς αστεροειδούς βρίσκεται κοντά σε αυτόν της γήινης τροχιάς, τόσο μικρότερη είναι οι εκκεντρότητα που χρειάζεται ώστε να τέμνει αυτή η τροχιά την τροχιά της Γης. Το μετέωρο του Τσελιάμπινσκ, που εξερράγη στη γήινη ατμόσφαιρα στις 15 Φεβρουαρίου 2013, τραυματίζοντας περισσότερους από χίλιους ανθρώπους από θραύσματα γυαλιού σπασμένων παραθύρων, ήταν ένας πολύ μικρός απολλώνειος αστεροειδής.

## Κατάλογος
Ο μεγαλύτερος γνωστός απολλώνειος αστεροειδής είναι ο 1866 Σίσυφος, με διάμετρο περίπου 8,5&nbsp;χιλιόμετρα (είναι ταυτόχρονα ο μεγαλύτερος από όλους τους αστεροειδείς που διασχίζουν την τροχιά της Γης, γενικότερα). Μερικοί σημαντικοί απολλώνειοι αστεροειδείς είναι οι παρακάτω:

## Παραπομπές

## Εξωτερικοί σύνδεσμοι
* Πλήρης κατάλογος των απολλώνειων αστεροειδών
* Οι ομάδες των γεωπλήσιων σωμάτων  από τη NASA (21 Ιανουαρίου 2014)
Έλινορ Χέλιν

Η **Έλινορ Κη Φράνσις-Χέλιν** (*Eleanor Key Francis Helin*, 19 Νοεμβρίου 1932 – 25 Ιανουαρίου 2009), γνωστή στους συνεργάτες της με το παρατσούκλι «**Γκλο**» ("Glo"), ήταν Αμερικανίδα αστρονόμος. Ανακάλυψε, μόνη ή με τους συνεργάτες της, 872 αστεροειδείς. Αρκετές από αυτές τις ανακαλύψεις ήταν σημαντικών γεωπλήσιων αστεροειδών, όπως των δύο πρώτων αστεροειδών Ατών που ανακαλύφθηκαν ποτέ (των 2062 Ατών και 2100 Ρα-Σαλόμ), απολλώνειων αστεροειδών όπως των 4660 Νηρεύς και 4769 Κασταλία, καθώς και αστεροειδών Αμόρ.

Επίσης, η Χέλιν ανακάλυψε ή συν-ανακάλυψε αρκετούς κομήτες, μεταξύ των οποίων οι περιοδικοί κομήτες 111P/Χέλιν-Ρόμαν-Κρόκετ, 117P/Χέλιν-Ρόμαν-Άλου και 132P/Χέλιν-Ρόμαν-Άλου, καθώς και τον ιδιόμορφο αστεροειδή-κομήτη 4015 Γουίλσον-Χάρινγκτον (ή 107P/Γουίλσον-Χάρινγκτον). Παρά το ότι οι Γουίλσον και Χάρινγκτον προηγήθηκαν στην ανακάλυψή του μερικές δεκαετίες, οι παρατηρήσεις τους δεν κατόρθωσαν να προσδιορίσουν την τροχιά του, ενώ με την επανανακάλυψή της η Χέλιν το κατόρθωσε.

Η Χέλιν ήταν δραστήρια στην πλανητική επιστήμη και την αστρονομία στο Τεχνολογικό Ινστιτούτο της Καλιφόρνια και στο Jet Propulsion Laboratory της NASA για περισσότερες από τρεις δεκαετίες. Στις αρχές της δεκαετίας του 1970, άρχισε την «Επισκόπηση αστεροειδών που διασχίζουν τις τροχιές πλανητών του Πάλομαρ» (Palomar Planet-Crossing Asteroid Survey, PCAS) από το Αστεροσκοπείο του Πάλομαρ. Με αυτό το πρόγραμμα ανακαλύφθηκαν χιλιάδες αστεροειδείς όλων των τύπων, από τους οποίους πάνω από 200 σε τροχιές μεγάλων κλίσεων, 20 κομήτες και σχεδόν το 30% των γεωπλήσιων αντικειμένων που ανακαλύπτονταν σε όλο τον κόσμο.

Τη δεκαετία του 1980 η Χέλιν οργάνωσε και συντόνιζε τη Διεθνή Επισκόπηση Γεωπλήσιων Αστεροειδών (International Near-Earth Asteroid Survey, INAS), παρακινώντας και ενθαρρύνοντας το παγκόσμιο ενδιαφέρον για τους αστεροειδείς. Σε αναγνώριση των επιτευγμάτων της, τιμήθηκε με το Μετάλλιο Εξαιρέτων Υπηρεσιών της NASA.

Τελειώνοντας το πρόγραμμα φωτογραφικής έρευνας PCAS μετά από σχεδόν 25 χρόνια, η Χέλιν επικεντρώθηκε στο νέο, αναβαθμισμένο πρόγραμμα Near Earth Asteroid Tracking (NEAT), του οποίου τέθηκε επικεφαλής. Το NEAT ανήκε στο JPL και χρησιμοποιούσε ηλεκτρονικούς αισθητήρες πάνω σε μεγάλο τηλεσκόπιο. Σε λειτουργία από τον Δεκέμβριο του 1995, το NEAT υπήρξε το πρώτο πρόγραμμα αυτόνομων παρατηρήσεων: Δεν υπήρχε κάποιος άνθρωπος στο τηλεσκόπιο, μόνο ο ηλεκτρονικός υπολογιστής Sunspark που διεύθυνε το σύστημα για όλη τη νύχτα και μετέδιδε τα δεδομένα κάθε πρωί στο JPL για επιθεώρηση και επιβεβαίωση από τα μέλη της ομάδας. Περισσότερα από 26.000 ουράνια σώματα ανιχνεύθηκαν από το NEAT, μεταξύ των οποίων 31 γεωπλήσιοι αστεροειδείς, δύο κομήτες μακράς περιόδου και ο μοναδικός 1996 PW, ο αστεροειδής με τη μεγαλύτερη εκκεντρότητα τροχιάς που είναι γνωστή μέχρι σήμερα (e = 0,9901294).

Ο αστεροειδής 3267 Γκλο, που ανακαλύφθηκε το 1981, ονομάσθηκε έτσι προς τιμή της. Επίσης, η διεύθυνση οπτικών αστεροσκοπείων του Καλτέκ διοργάνωσε μία συνάντηση στη μνήμη της στις 28 Σεπτεμβρίου 2010..

## Παραπομπές


## Πηγές
* 

Κατηγορία:Αμερικανοί αστρονόμοι
Αντώνιος Λέκκας

Ο **Αντώνιος Λέκκας** (1921 - 23 Νοεμβρίου 1984) ήταν Έλληνας στρατιωτικός, από τους πρωτεργάτες του πραξικοπήματος του 1967.

## Βιογραφικά στοιχεία
Γεννήθηκε το 1921.
Στην κυβέρνηση Παπαδόπουλου ήταν υφυπουργός- περιφερειακός διοικητής Πελοποννήσου και Δυτικής Στερεάς από τις 31 Ιουλίου 1972 ως το 1973.

Στη Δίκη των πρωταιτίων της Χούντας το 1975 καταδικάστηκε σε ισόβια. Τον Απρίλιο του 1981 με απόφαση του Πενταμελούς Εφετείου Πειραιώς παρατάθηκε για άλλους 3 μήνες η κατ' οίκον νοσηλεία του.

Κηδεύτηκε στη Γλυφάδα στις 24 Νοεμβρίου 1984. Ήταν παντρεμένος και απέκτησε παιδιά.

## Παραπομπές


Λ
Λ
Κατηγορία:Έλληνες υφυπουργοί
3103 Έγκερ

μικρογραφία|3D μοντέλο του αστεροειδούς 3103 Έγκερ
Ο **Έγκερ (Eger)** είναι ένας αστεροειδής που τέμνει την τροχιά της Γης, και συγκεκριμένα ένας Απολλώνειος αστεροειδής. Το απόλυτο μέγεθός του (όπως ορίζεται για το Ηλιακό Σύστημα) είναι 15. Ανακαλύφθηκε το 1982 από τον Ούγγρο αστρονόμο Μίκλος Λόβας, που παρατηρούσε από τον Αστρονομικό Σταθμό Πιτσκέστετο του Αστεροσκοπείου Κονκόλυ, στο βουνό Μάτρα της βόρειας Ουγγαρίας, και του έδωσε το όνομα της ομώνυμης ουγγρικής πόλης.

## Προσεγγίσεις στη Γη και σύνδεση με μετεωρίτες
Ο Έγκερ έχει προσεγγίσει αρκετές φορές τη Γη κατά το παρελθόν και θα συνεχίσει να περνά κοντά της και στο μέλλον. Η πλησιέστερη προσέγγιση των τελευταίων αιώνων σημειώθηκε στις 6 Αυγούστου 1996, όταν ο αστεροειδής πέρασε σε απόσταση 0,11509 AU (17,22 εκατομμυρίων χιλιομέτρων) από τη Γη. Δεν θα ξαναπεράσει τόσο κοντά μέχρι το τέλος του 22ου αιώνα. Η σπανιότητα των κοντινών προσεγγίσεων οφείλεται στη σχετικώς μεγάλη κλίση της τροχιάς του ως προς την εκλειπτική (το επίπεδο της γήινης τροχιάς), περίπου 21 μοίρες. Παρά το γεγονός αυτό, η τροχιά του Έγκερ έχει επηρεασθεί από τη βαρυτική έλξη του πλανήτη μας, καθώς βρίσκεται σε συντονισμό 5 προς 3 με τη Γη, δηλαδή εκτελεί 3 περιφορές γύρω από τον Ήλιο στον ίδιο χρόνο που η Γη εκτελεί 5.

Ο Έγκερ είναι ο μοναδικός αστεροειδής εκτός από την 4 Εστία που έχει ταυτοποιηθεί ως το σώμα από το οποίο προέρχονται συγκεκριμένοι μετεωρίτες. Συγκεκριμένα, πιστεύεται ότι οι μετεωρίτες που είναι γνωστοί ως ωμπρίτες και αποτελούνται κυρίως από το ορυκτό ενστατίτης, έχουν αποσπασθεί από τον 3103 Έγκερ και έπεσαν στη Γη αφού περιπλανήθηκαν στο διάστημα. Ο Έγκερ έχει παρατηρηθεί με ραντάρ από τα ραδιοτηλεσκόπια του Αρεσίμπο και του Γκόλντστόουν τα καλοκαίρια του 1986, του 1991 και του 1996.

## Φυσικά χαρακτηριστικά
Η μέση διάμετρος του Έγκερ εκτιμάται σε 1,5 χιλιόμετρο περίπου, αλλά έχει επίμηκες (μακρόστενο) σχήμα. Είναι ένας από τους πλέον ανοικτόχρωμους αστεροειδείς, με γεωμετρικό άλβεδο 0,64. Ο φασματικός τύπος του είναι **E** (από τον ενστατίτη) ή **Xe** κατά SMASSII. Είναι ο μοναδικός γεωπλήσιος αστεροειδής τύπου Ε. Ο Έγκερ σχετίζεται φασματοσκοπικώς με τους αστεροειδείς της Οικογένειας της Ουγγαρίας.

Ο Έγκερ περιστρέφεται γύρω από τον εαυτό του μία φορά κάθε 5 ώρες, 42 λεπτά και 21 δευτερόλεπτα.

## Εξωτερικοί σύνδεσμοι-πηγές
* Ορυκτολογία των αστεροειδών
* Σχέσεις μεταξύ του 3103 Eger και της Οικογένειας της Ουγγαρίας
* Benner, et al.: «Radar Detection of Near-Earth Asteroids 2062 Aten, 2101 Adonis, 3103 Eger, 4544 Xanthus, and 1992 QN (1997)»
* Τροχιά από το JPL (Java) / Εφημερίδα

Εγκερ